Extreu les principals categories de què parla aquest text:
Maria Àngels Anglada i d'Abadal (Vic, 9 de març de 1930 – Figueres, 23 d'abril de 1999) fou una poeta, novel·lista, crítica i assagista literària catalana. És autora de Kyparíssia (1980), Columnes d'hores (1990), El violí d'Auschwitz (1994) i Poesia completa (2009), entre altres. Va ser membre de la Secció Filològica de l'Institut d'Estudis Catalans i ha rebut diversos premis, com el Josep Pla i la Creu de Sant Jordi de la Generalitat de Catalunya. Llicenciada en Filologia Clàssica per la Universitat de Barcelona, va conrear la crítica literària, amb atenció especial als poetes catalans i italians, la poesia, la narrativa i els estudis clàssics (en especial els mites grecs, sobretot Zeus i Apol·lo). En paraules de Jaume Cabré, "Maria Àngels Anglada va centrar la seva vida en tres mons: Vic, l'Empordà i la seva estimada Grècia. És una poeta universal que fa novel·les". Va col·laborar assíduament a les revistes literàries El Pont, Reduccions. Revista de poesia i Canigó, i al setmanari comarcal 9 País, de Figueres, on va exercir molts anys la docència (com a professora de l'IES Ramon Muntaner i a les Escolàpies), tant en la seva especialitat com en la de literatura catalana. Durant els anys 60 va participar en diverses ocasions a la Festa de la Poesia, organitzada per la Societat Coral Erato i animada pel seu bon amic el poeta empordanès Carles Fages de Climent. De la seva obra crítica cal destacar Aproximació a la poesia de Salvador Espriu, dins Salvador Espriu en els seus millors escrits (1974) i Viatge a Ítaca amb Josep Carner (1982). Conjuntament amb el seu marit Jordi Geli va editar les Memòries d'un pagès del segle xviii (1978), escrites per Sebastià Casanovas i Canut. Com a poeta va publicar Díptic (1972), juntament amb Núria Albó, i Kiparíssia (1980). En la seva vessant de narradora va guanyar el Premi Josep Pla amb Les closes (1978) i va publicar l'aplec de relats No em dic Laura (1981) i la novel·la Viola d'Amore (1983). Amb la novel·la Sandàlies d'escuma obtingué el 1985 el Premi Lletra d'Or i el Premi de la Crítica de narrativa catalana. La seva trajectòria com a narradora continuà amb el recull de narracions Artemísia (1989), les novel·les L'agent del rei (1991) i El violí d'Auschwitz (1994), reconeguda amb el Premi Novel·la de l'Any 1995, i el nou recull La daurada Parmèlia i altres contes (1991). Va reunir tota la seva poesia, produïda des de 1965, a Columna d'hores (1990). Encara posteriorment produí la novel·la Quadern d'Aram (1997) i el recull Nit de 1911 (1999), que li valgué el premi Octavi Pellissa. Pel seu interès pel món clàssic va publicar també les obres divulgatives Relats de mitologia: els déus (1996), Relats de mitologia: els herois (1996) i Retalls de la vida a Grècia i Roma (1997). Igualment, va impartir nombrosos cursets de divulgació de la mitologia grega per a professors i públic en general.
Vic : Entitat_Geopolítica, Figueres : Entitat_Geopolítica, Kyparíssia : obra_escrita, Poesia completa : obra_escrita, Universitat de Barcelona : educació, Jaume Cabré : artista_o_autor, Maria Àngels Anglada : artista_o_autor, Empordà : Entitat_Geopolítica, Grècia : Entitat_Geopolítica, El Pont : mitjans_massius, Reduccions. Revista de poesia : mitjans_massius, Canigó : mitjans_massius, 9 País : mitjans_massius, IES Ramon Muntaner : educació, Escolàpies : educació, Festa de la Poesia : esdeveniment, Societat Coral Erato : organització, Carles Fages de Climent : artista_o_autor, Jordi Geli : persona, Sebastià Casanovas i Canut : artista_o_autor, Díptic : obra_escrita, Núria Albó : artista_o_autor, Kiparíssia : obra_escrita, Les closes : obra_escrita, No em dic Laura : obra_escrita, Artemísia : obra_escrita, Maria Àngels Anglada i d'Abadal : artista_o_autor, Columnes d'hores : obra_escrita, El violí d'Auschwitz : obra_escrita, Secció Filològica de l'Institut d'Estudis Catalans : organització, Generalitat de Catalunya : govern, Aproximació a la poesia de Salvador Espriu, dins Salvador Espriu en els seus millors escrits : obra_escrita, Viatge a Ítaca amb Josep Carner : obra_escrita, Memòries d'un pagès del segle xviii : obra_escrita, Viola d'Amore : obra_escrita, Sandàlies d'escuma : obra_escrita, L'agent del rei : obra_escrita, La daurada Parmèlia i altres contes : obra_escrita, Columna d'hores : obra_escrita, Quadern d'Aram : obra_escrita, Nit de 1911 : obra_escrita, Relats de mitologia: els déus : obra_escrita, Relats de mitologia: els herois : obra_escrita, Retalls de la vida a Grècia i Roma : obra_escrita